વડાપ્રધાન નરેન્દ્ર મોદી અને ચીનના રાષ્ટ્રપતિ શી જિનપિંગ વચ્ચે 17 સપ્ટેમ્બરે અમદાવાદમાં યોજાયેલી મુલાકાતમાં સુરક્ષાનું કોઇ છીંડું બાકી ન રહે તે માટે ગુજરાત પોલીસ દ્વારા ગુજરાતમાં સૌપ્રથમવાર QR CODE I CARDનો ઉપયોગ કરવામાં આવ્યો હતો. આ બંદોબસ્તમાં ગોઠવાયેલા તમામ પોલીસ કર્મીઓને ક્વિક રિસપોન્સ કોડ ધરાવતા કાર્ડ આપવામાં આવ્યા હતા.જે કોમ્પ્યુટર પોગ્રામિંગથી બનાવાયા હતા. જેમાં વિશિષ્ટ ગુપ્ત કોડ હોય છે. જેના થકી પોલીસની સાચી ઓળખ પ્રસ્થાપિત થાય છે. આ કાર્ડને ઓપન કરવા માટે મોટાભાગના પોલીસ અધિકારીઓના મોબાઇલમાં ક્યુઆર કોડ સ્કેનર ડાઉનલોડ કરાયા હતા.